અરવલ્લી જીલ્લા અભયમ-૧૮૧ ટીમને ચોઈલા ગામે ૧૬ વર્ષીય સગીરાના લગ્ન થઈ રહ્યા હોવાનો કોલ  જાગૃત નાગરિકે કરતા ચોઈલા ગામે બાળ સુરક્ષા કચેરીના અધિકારી અને બાયડ પોલીસ સાથે લગ્ન સ્થળ પર પહોંચી લગ્ન લેવાયેલ કન્યા ના આધાર-પુરાવા માંગતા લગ્ન લેવાયેલ સગીરાની ઉંમર ૧૬ વર્ષની થતી હોવાથી સગીર યુવતીના માતા-પિતા અને પરિવારજનોને સમજાવી બાળ લગ્ન ગુન્હો બનતો હોવાનું અને લગ્ન કરનાર અને લગ્ન કરાવનાર બંને સામે ગુન્હો બનતો હોવાનું અને કાયદામાં જેલની જોગવાઈ હોવાનું જણાવી સમજવામાં આવ્યા હતા બાળલગ્ન પ્રતિબંધક અધિકારી દ્વારા ૧૬ વર્ષીય સગીરાના માતા-પિતાને  નોટિસ આપવામાં આવી હતી અને પરિવારજનોનું નિવેદન લઈ લગ્ન બંધ રાખવા જણાવ્યું હતું અને બાળવિવાહ અટકાવવા બાંહેધરી અપાતા અરવલ્લી જીલ્લામાં વધુ એક બાળવિવાહ અટકાવવામાં અને ૧૬ વર્ષીય સગીરાને નાની ઉંમરમાં લગ્નના ખપ્પરમાં હોમતી બચાવી લેવામાં સફળતા મળી હતી.